Ego Robertus Dei gracia episcopus Cabilonensis universis tam presentibus quam futuris notum fieri volumus quod Radulfus Chanaus, miles, dedit Deo et ecclesie beati Nazarii Eduensis libere possidendum et in perpetuum neumus quod est apud Sanctum Dyonisium in Valle super plantam episcopi Eduensis, quod vocatur la Broche Radulphi Chanaus. Preterea idem Radulfus, miles, recepit in feodum a venerabili patre Galtero, episcopo Eduensi, mansum de Rusile et campum de Perrun et corveiam et pratum de Alta Rippa, et quicquid pertinet ad mansum de Rusile, et quicquid habebat a manso dou Saugier usque ad Melice, a chemino magno de Melice superius. Hoc totum laudavit Guillermus miles de Insula, frater suus et Guielina uxor ipsius Radulfi. In hujus rei testimonium, ad peticionem ipsius militis, presentem cartulam sigillo nostro confirmavimus. Actum anno gracie Mº CCº XIIIIº, mense septembri.+